b'\n_START_ARTICLE_\nBu\xc4\x8dka (revija)\n_START_SECTION_\nZgodovina\n_START_PARAGRAPH_\nBu\xc4\x8dka je ena izmed novej\xc5\xa1ih revij , ki jo sestavljajo slovenski strokovnjaki in je namenjena predvsem pred\xc5\xa1olskim otrokom . Prva \xc5\xa1tevilka je iz\xc5\xa1la julija leta 2004 pod uredni\xc5\xa1kim vodstvom Maje Borin. Kasneje je urejanje revije prevzela Ksenija Orosel. Od novembra 2005 revijo ureja Helena Imperl. Do sedaj je iz\xc5\xa1lo \xc5\xbee 38 \xc5\xa1tevilk revije Bu\xc4\x8dka (decembrska \xc5\xa1t. 38 \xe2\x80\x93 leto V). Bu\xc4\x8dka je postala dvomese\xc4\x8dnik \xc5\xa1ele aprila 2007. V za\xc4\x8detku izhajanja revije je v okviru Festivala Sanje, ki poteka v Parku Zvezda pri starem ljubljanskem tramvaju potekal program\xc2\xa0\xc2\xbbBu\xc4\x8dka gre v \xc5\xa1olo\xc2\xab, kjer so uredniki poskrbeli za razli\xc4\x8dne didakti\xc4\x8dne in zabavne igre (kvizi, recitacije, pravlji\xc4\x8dni svet, \xc5\xa1portne in miselne igre...). Bu\xc4\x8dka pripada sklopu revij, ki jih izdaja Novium, d. o. o. Poleg revije Bu\xc4\x8dka izhajajo \xc5\xa1e: Cool, SWpower, Bim Bam, kmalu pa se pri\xc4\x8dakuje nova revija, katere naslov \xc5\xa1e ni znan.\n_START_SECTION_\nSlovni\xc4\x8dne in knji\xc5\xbeevne prvine Bu\xc4\x8dke\n_START_PARAGRAPH_\nBu\xc4\x8dka je pou\xc4\x8dna revija, ki spodbuja mlade nadebudne\xc5\xbee k razmi\xc5\xa1ljanju, raziskovanju in u\xc4\x8denju. Poleg matematike, biologije, kemije, tehnike\xe2\x80\xa6 revija spodbuja tudi k razvoju zanimanja za sloven\xc5\xa1\xc4\x8dino. Otroci berejo stripe avtorskih in ljudskih besedil, pi\xc5\xa1ejo rime kjer ugotavljajo osebna imena, re\xc5\xa1ujejo uganke in sestavljajo dolo\xc4\x8dene besedne zveze. V reviji se pojavi tudi\xc2\xa0\xc2\xbbPravlji\xc4\x8dna zme\xc5\xa1njava\xc2\xab, ki spodbuja k pisanju in literarnemu razmi\xc5\xa1ljanju. Didakti\xc4\x8dne naloge so sestavljene tako, da seznanijo mlade bralce z osnovami slovenskega jezika in \xc5\xa1irijo njihov besedni zaklad. Pomembna je tudi didakti\xc4\x8dna igra kjer otroci prepoznavajo razli\xc4\x8dne pomene dveh besed, ki zvenita enako. Odli\xc4\x8dni pripomo\xc4\x8dek razvijanja govora in znanja slovenskega jezika je tudi prilo\xc5\xbeen avdio CD s pravljicami.'